gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9446, del 08-10-2022 (2022/9249)

DECRET 30/2022, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició de 2022, a Anna Gómez Igual.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9249


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 30/2022, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició de 2022, a Anna Gómez Igual. [2022/9249]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, indica en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Anna Gómez Igual, nascuda a Alfara del Patriarca en 1986, és una jugadora professional de bàsquet. Després d'iniciar-se en l'històric Club Baloncesto Godella i aconseguir el Campionat d'Espanya Júnior jugant amb l'Universitari de Barcelona en la temporada 2002-2003, des de l'any 2004 ha participat en la lliga femenina espanyola en diversos clubs, entre ells, des de la temporada 2018-2019, el Valencia Basket, del qual ha sigut capitana fins a la temporada 2021-2022.  
En maig de 2022 va anunciar la seua marxa del club, del qual ha sigut la jugadora que ha disputat més partits oficials, i en el qual, després del seu protagonisme en la pista, es manté com a referent per a totes les persones aficionades.  
Per això, com a reconeixement a l'esforç i la voluntat de superació en una trajectòria esportiva exemplar, a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el 29 de setembre de 2022,  
  
  
DECRETE  
  
Concedir la Medalla de la Generalitat al Mèrit Esportiu a Anna Gómez Igual.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9312, del 04-04-2022 (2022/2770)

ACORD de 25 de març de 2022, del Consell, de cessament i nomenament de vocal del Consell d'Administració de l'Autoritat Portuària de Castelló.
----------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2770


Data del document
:   25-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ACORD de 25 de març de 2022, del Consell, de cessament i nomenament de vocal del Consell d'Administració de l'Autoritat Portuària de Castelló. [2022/2770]  
L'apartat 1 de l'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'Administració de les Autoritats Portuàries d'Alacant, Castelló i València, disposen que aquests consells han d'estar formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 del text refós esmentat disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració.  
L'organització sindical UGT-PV ha proposat la substitució del representant de les organitzacions sindicals en el Consell d'Administració de l'Autoritat Portuària de Castelló.  
En conseqüència, d'acord amb l'article 35.c) de la Llei 5/1983, de 30 de desembre, del Consell, a proposta del conseller de Política Territorial, Obres Públiques i Mobilitat, el Consell, en la reunió de 25 de març de 2022,  
  
  
ACORDA  
  
Primer  
El cessament, com a vocal del Consell d'Administració de l'Autoritat Portuària de Castelló, en representació de les organitzacions sindicals, de Juan Antonio Gimena Robles, amb efectes del dia de la publicació en el Diari Oficial de la Generalitat Valenciana.  
  
Segon  
El nomenament, com a vocal del Consell d'Administració de l'Autoritat Portuària de Castelló, en representació de les organitzacions sindicals, d'Alberto Guinea Planelles, amb efectes des de l'endemà de la publicació en el Diari Oficial de la Generalitat Valenciana.  
  
València, 25 de març de 2022  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9386, del 19-07-2022 (2022/6747)

ACORD de 8 de juliol de 2022, del Consell, d'autorització de l'expedient de rescabalament ERESAR/2022/08R09/16 per obligacions contretes en 2021 i 2022.
--------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6747


Data del document
:   08-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 8 de juliol de 2022, del Consell, d'autorització de l'expedient de rescabalament ERESAR/2022/08R09/16 per obligacions contretes en 2021 i 2022. [2022/6747]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i conselleria d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R09/16 per la prestació entitats per la prestació d'altres serveis públics de manteniment, neteja i subministrament de vestuari en centres dependents de la Vicepresidència y Conselleria d'Igualtat i Polítiques Inclusives durant els mesos d'abril a novembre de 2021 i de febrer de 2022, per un import d- 87.697,16 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 10.557,73 - (IVA inclòs).  
  
València, 8 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9433, del 22-09-2022 (2022/8466)

Informació pública de l'actualització de tarifes de subministrament d'aigua potable de Moixent.
-----------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8466


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable de Moixent. [2022/8466]  
S'informa, per a general coneixement, que amb data 2 d'agost de 2022 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari a Moixent, i una vegada transcorreguts els terminis preceptius sense haver-hi rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
AIGUA POTABLE Domèstics Cumbres de Valencia  
Quota de servei Euros/mes Euros/mes  
Calibre fins a 13 mm 4,371 9,817  
 15 mm 6,556 14,725  
 20 mm 10,926 24,542  
 25 mm 15,297 34,360  
 30 mm 21,854 49,086  
 40 mm 43,705 98,172  
 50 mm 65,558 147,257  
 65 mm 65,558 147,257  
 80 mm 65,558 147,257  
 100 mm 65,558 147,257  
 125 mm 65,558 147,257  
Boca d'incendi 7,771   
 Domèstics Cumbres de Valencia  
Quota consum Límits mensuals Euros/m³ Euros/m³  
Bloc I Fins a 8,33 0,314 1,094  
Bloc II Entre 8,33 i 13,33 0,483 1,433  
Bloc III Més 13,33 0,968 2,019  
Obra 0,459   
Bonificada 0,157   
Municipal 0,314   
Obra especial 0,779   
F. Polígon Moinxa 0,610   
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 16 de setembre de 2022.- El gerent: Eloy Hidalgo Gracia.
Diari Oficial de la Generalitat Valenciana


Sumari del DOGV 9399, del 05-08-2022 (2022/6891)

Convocatòria per a la cobertura, mitjançant concurs de mèrits, d'una plaça d'ajudant o ajudanta d'obres, pertanyent a l'oferta pública d'ocupació de l'any 2018.
----------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6891


Data del document
:   18-07-2022

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * concurs administratiu

Convocatòria per a la cobertura, mitjançant concurs de mèrits, d'una plaça d'ajudant o ajudanta d'obres, pertanyent a l'oferta pública d'ocupació de l'any 2018. [2022/6891]  
En el Butlletí Oficial de la Província d'Alacant número 133, de data 15 de juliol de 2022, han sigut publicades íntegrament les bases que han de regir la convocatòria per a la cobertura mitjançant el sistema de selecció de concurs de mèrits d'1 plaça d'ajudant o ajudanta obres, personal funcionari, que consten en la plantilla d'aquest ajuntament i pertanyents a l'oferta pública d'ocupació de l'any 2018 aprovada per Junta de Govern Local de data 20.11.2018 i publicada en el DOGV de data 10 de desembre de 2018 (núm. 8440).  
A conseqüència de l'anteriorment referit, es procedeix a l'obertura d'un termini de presentació de sol·licituds de 20 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado (BOE).  
Les persones que desitgen prendre part en aquest procés selectiu ho sol·licitaran en instància (segons l'annex I de les bases).  
Cosa que es fa pública per a general coneixement.  
  
Orihuela, 18 de juliol de 2022.- La regidora delegada de Recursos Humans, (p. d. Junta de Govern Local de 29.04.2022): María Luisa Boné Campillo.
Diari Oficial de la Generalitat Valenciana


Sumari del DOGV 9277, del 14-02-2022 (2022/1135)

DECRET 9/2022, d'11 de febrer, del Consell, de cessament d'Antonio Torres Salvador com a director general de Relacions amb les Corts.
-------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1135


Data del document
:   11-02-2022

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 9/2022, d'11 de febrer, del Consell, de cessament d'Antonio Torres Salvador com a director general de Relacions amb les Corts. [2022/1135]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta del president de la Generalitat, prèvia deliberació del Consell, en la reunió d'11 de febrer de 2022,  
  
  
DISPOSE  
  
El cessament, a petició pròpia, d'Antonio Torres Salvador com a director general de Relacions amb les Corts, agraint-li els serveis prestats.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 11 de febrer de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9365, del 20-06-2022 (2022/5693)

CORRECCIÓ d'errades de la Resolució de 2 de juny de 2022, del Rectorat de la Universitat d'Alacant, per la qual es nomenen funcionàries i funcionaris de carrera de l'escala d'especialistes d'arxius, biblioteques i centres de documentació d'aquesta universitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5693


Data del document
:   15-06-2022

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * funcionari

CORRECCIÓ d'errades de la Resolució de 2 de juny de 2022, del Rectorat de la Universitat d'Alacant, per la qual es nomenen funcionàries i funcionaris de carrera de l'escala d'especialistes d'arxius, biblioteques i centres de documentació d'aquesta universitat. [2022/5693]  
En el Diari Oficial de la Generalitat Valenciana núm. 9362, de 15 de juny de 2022, es publica la Resolució de 2 de juny de 2022, del Rectorat de la Universitat d'Alacant, per la qual es nomenen funcionàries i funcionaris de carrera de l'escala d'especialistes d'arxius, biblioteques i centres de documentació, administració especial, itinerari professional biblioteques i arxius, en la qual s'ha observat una errada en l'annex a què fa referència la resolució, que es corregeix a continuació afegint el següent registre de nomenament.  
  
Núm. registre personal Cognoms i nom Destinació universitat província  
\*\*\*7467\*\*\* A7005 Sogorb Calvo, María del Mar Alacant  
  
  
  
Alacant, 15 de juny de 2022.- La rectora, p. d. (R 15.01.2021), el gerent: Francesc Vañó Beneyto.
Diari Oficial de la Generalitat Valenciana


Sumari del DOGV 9487, del 12-12-2022 (2022/11942)

Extracte de la modificació de l'oferta d'ocupació pública de 2022 i de les bases generals que han de regir el procediment d'estabilització.
-------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11455


Data del document
:   24-11-2022

Organisme emissor
:   Ajuntament de Pego

Tipus de document
:   Extracte

Descriptors 

:   * Pego
    * concurs administratiu

Extracte de la modificació de l'oferta d'ocupació pública de 2022 i de les bases generals que han de regir el procediment d'estabilització. [2022/11485]  
Per decret de l'Alcaldia-Presidència d'aquest ajuntament s'ha procedit a la modificació de l'oferta d'ocupació pública de 2022 per estabilització d'ocupació temporal segons el Reial decret llei 14/2021, de mesures urgents per a la reducció de la temporalitat en l'ocupació pública, tal com segueix:  
  
Primer. Procedir a la modificació de l'oferta d'ocupació pública per estabilització d'ocupació temporal sobre la base del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública de l'Ajuntament de Pego, publicada en el Butlletí Oficial de la Província d'Alacant de 21 de novembre de 2022 i en el DOGV de 31 de maig de 2022, en els següents termes:  
  
On diu:   
Grup de classificació i categoria laboral: A2, director/a residència,  
Ha de dir:   
C1, administratiu amb funcions de coordinació de la residència.  
  
On diu: places de funcionaris  
Incloure plaça de tècnic de RH per concurs/oposició.  
  
On diu: Agrupació professional, monitor-socorrista piscina coberta,  
  
Ha de dir: C2, monitor-socorrista piscina coberta.  
  
Segon. Publicar anunci de les bases generals que han de regir el procediment d'estabilització de l'Ajuntament de Pego, que estan publicades íntegrament en el BOP núm. 224, de 24 de novembre de 2022 i en el tauler d'anuncis de la corporació, així com en la seu electrònica d'aquest ajuntament: adreça https://www.pego.org.  
  
Tercer. Publicar la modificació de l'oferta d'ocupació pública 2022 en el tauler d'anuncis de la corporació, així com en la seu electrònica d'aquest ajuntament (https://www.pego.org) i en el Butlletí Oficial de la Província núm. 224, de 24.11.2022.  
  
Pego, 24 de novembre de 2022.- L'alcalde president: Enrique Moll Briones.
Diari Oficial de la Generalitat Valenciana


Sumari del DOGV 9318, del 12-04-2022 (2022/3106)

ACORD d'1 d'abril de 2022, del Consell, d'autorització de l'expedient de rescabalament ERESAR/2021/07R11/111 per obligacions contretes en 2021.
-----------------------------------------------------------------------------------------------------------------------------------------------

### Dades del document

Número de DOGV
:   9318

Data del DOGV
:   12-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3106


Data del document
:   01-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD d'1 d'abril de 2022, del Consell, d'autorització de l'expedient de rescabalament ERESAR/2021/07R11/111 per obligacions contretes en 2021. [2022/3106]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, amb la deliberació prèvia, en la reunió de l'1 d'abril de 2022,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R11/111 a conseqüència dels serveis prestats per a desenvolupar la gestió del projecte educatiu del Centre d'Educació Ambiental de la Comunitat Valenciana (CEACV) en el període comprés entre l'1 de juny i el 7 de juliol de 2021, per un import de 41.227,32 - (exempt d'IVA).  
  
Segon  
Autoritzar la imputació al pressupost corrent del 2022, de les obligacions econòmiques generades en l'exercici 2021, per un import de 41.227,32 - (exempt d'IVA).  
  
València, 1 d'abril de 2022.- La consellera secretària: Mónica Oltra Jarque.
Diari Oficial de la Generalitat Valenciana


Sumari del DOGV 9424, del 09-09-2022 (2022/8067)

Rectificació de les bases i convocatòria, per a la provisió en propietat de dues vacants d'auxiliar de la policia local per concurs oposició lliure.
----------------------------------------------------------------------------------------------------------------------------------------------------

### Dades del document

Número de DOGV
:   9424

Data del DOGV
:   09-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8067


Data del document
:   07-09-2022

Organisme emissor
:   Ajuntament de Palmera

Tipus de document
:   Anunci

Anàlisi jurídica

 Descriptors 

:   * Palmera
    * concurs administratiu

Rectificació de les bases i convocatòria, per a la provisió en propietat de dues vacants d'auxiliar de la policia local per concurs oposició lliure. [2022/8067]  
Per Acord de la Junta de Govern de data 23 de febrer de 2022, rectificat per Resolució d'Alcaldia 316/2022 de 29 d'agost, es van aprovar les bases i la convocatòria per a cobrir dues places d'auxiliar de policia local pertanyents a l'escala d'administració especial, grup C1, incloses en l'ZPW 1177 publicat al Butlletí Oficial de la Província de 3 de novembre i al DOGV de 4 novembre. Les bases íntegres de la convocatòria s'han publicat al Butlletí Oficial de la Província número 172, de 7 de setembre de 2022.  
Tanmateix en el Butlletí Oficial de la Província número 36 de data 21 de febrer de 2020 es va publicar definitivament l'Ordenança reguladora de la taxa per drets d'examen aplicable a aquest procediment.  
Les instàncies per a prendre part en aquesta convocatòria es presentaran en el Registre General o en la forma que determina l'article 16.4 de la Llei 39/2015 d'1 d'octubre del procediment administratiu comú de les administracions públiques, durant el termini de 20 dies hàbils, comptadors des de l'endemà de la publicació de l'extracte d'aquesta convocatòria en el Boletín Oficial del Estado.  
  
Palmera, 7 de setembre del 2022.- L'alcalde: Álvaro Catalá Muñoz.